
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ. 1624/4080/92 κ.ά. (1) 

Πολιτογράφηση Αλλοδαπών. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 


1. Με την αριθ. Φ.1624/4080/92/20.4.1992 απόφαση του 
Υπουργού Εσωτερικών έγινε δεκτή η από 4.2.1988 αίτηση πολιτογρά¬ 
φησης της (αλλογενούς αλλοδαπής ΒΑΛΕΝΖΟΥΕΛΑ Άννα-Μαρία- 
Ορτένσια του Λεονάρντο, για απόκτηση της Ελληνικής ιθαγένειας. 

2. Με την αριθ. 9560/5596/92 όμοια με την ίδια παραπάνω χρο¬ 
νολογία έγινε δεκτή η από 27.6.1991 αίτηση πολιτογράφησης του 
ομογενούς αλλοδαπού ΚΟΝΤΟΥ Γεωργίου του Χριστόδουλου, για 
απόκτηση της Ελληνικής ιθαγένειας. 

3. Με την αριθ. Φ.561/4461/92 όμοια με την ίδια παραπάνω χρο¬ 
νολογία έγινε δεκτή η από 11.1.1991 αίτηση πολιτογράφησης του 


ομογενούς αλλοδαπού ΧΑΤΖΗΔΗΜΗΤΡΙΟΥ Χρήστου του Ιακώβου, 
για απόκτηση της Ελληνικής ιθαγένειας. 

4. Με την αριθ. 10714/4095/92 όμοια με την ίδια παραπάνω χρο- 
, νολογία έγινε δεκτή η από 23.7.1991 αίτηση πολιτογράφησης της 

ομογενούς αλλοδαπής ΠΕΤΖΙΔΟΥ - ΠΑΡΑΣΚΕΥΑ Παντελίτσας συζ. 
Μάριου το γένος Κλείτου Πετσίδη, για απόκτηση της Ελληνικής ιθαγέ¬ 
νειας. 

5. Με την αριθ. Φ.10743/4094/92 όμοια με την ίδια παραπάνω 
χρονολογία έγινε δεκτή η από 24.7.1991 αίτηση πολιτογράφησης του 
ομογενούς αλλοδαπού ΠΑΡΑΣΚΕΥΑ Μάριου του Χρήστου, για από¬ 
κτηση της Ελληνικής ιθαγένειας. 

,, * Αθήνα, 20 Απριλίου 1992 

Με εντολή Υπουργ®* 

Ο Γενικός Γραμματέας 
ΝΙΚ. ΤΣΙΤΟΥΡΗΣ 
-♦- 

Αριθ. 1038452/471/0006Α· (2) 

Σύσταση Επιτροπής για την εναρμόνιση του ενιαίου κοινοτικού συστή¬ 
ματος ΦΠΑ ενόψει της κατάργησης των φορολογικών συνόρων από 
1.1.93. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τα άρθρα 89 και 128 του Π.Δ. 284/88 «Οργανισμός Υπουργείου 
Οικονομικών» (ΦΕΚ 128 Α'/14.6.88), όπως τροποποιήθηκε και 
ισχύει. 

2. Τις διατάξεις του άρθρου 34 του Ν. 1914/1990 και της παρα¬ 
γράφου 5 του άρθρου 105 του Ν. 1892/1990. 

3. Τις διατάξεις της παραγρ. 2 του άρθρου 58 του Ν. 1642/86. 

4. Την εισηγητική έκθεση του Προϋπολογισμού έτους 1992, σε ό,τι 
αφορά την έμμεση φορολογία. 

5. Την αριθ. 91/680/ΕΟΚ Οδηγία του Συμβουλίου της ΕΟΚ για 
τη συμπλήρωση του κοινού συστήματος ΦΠΑ και για την τροποποίηση, 
ενόψει της κατάργησης των φορολογικών συνόρων από 1.1.93, της 
οδηγίας 77/388/ΕΟΚ. 

6. Την ανάγκη προσαρμογής της νομοθεσίας ΦΠΑ, (Ν. 1642/86, 
όπως ισχύει), ενόψει λειτουργίας της Εσωτερικής Αγοράς από 1.1.93, 
σύμφωνα με τις διατάξεις της Οδηγίας για το μεταβατικό καθεστώς 
ΦΠΑ που θα ισχύει από 1.1.93 μέχρι 31.12.1996 και την κατάργηση 
των φορολογικών συνόρων (Οδηγία 91/680/ΕΟΚ). 

7. Την αριθμ. 1092170/1378/0006Α/15.10.91 απόφαση του 
Υπ. Οικονομικών (ΦΕΚ. 846/Β/15.10.91), μεταβίβαση της εξουσίας 
να υπογράφει «Με εντολή Υπουργού» στο Γενικό Διευθυντή Διοικητικής 
Υποστήριξης κ.λπ.», αποφασίζουμε: 

Α. Συγκροτούμε Επιτροπή για τη νομοθετική προσαρμογή του Ν. 
1642/86, ώστε να ανταποκρίνεται στις υποχρεώσεις της Χώρας μας 
για τη λειτουργία της Εσωτερικής Αγοράς από 1.1.93, σύμφωνα με 
την Οδηγία 91/680/ΕΟΚ για το μεταβατικό καθεστώς ΦΠΑ. 

Η Επιτροπή αυτή θα αποτελείται από τους εξής υπαλλήλους: 

1. Νικόλαο Καραντάνη, Γεν. Διευθυντή της Δ/νσης Φορολογίας & 
Δ.Π., ως Πρόεδρο. 

2. Άγγελο Τριαντάφυλλου, ΠΕ1/Α Φοροτεχνικό, Προϊστάμενο της 
Δ. 14 ΦΠΑ & Ε.Φ., ως μέλος. 

3. Ιωάνν. Καλλέργη ΠΕ1/Α Φοροτεχνικό, Προϊστάμενο του Α’ 
Τμήματος του Δ.14 ΦΠΑ & Ε.Φ., ως μέλος. 

4. Νικ. Σταθόπουλο, ΠΕ/Α Τελωνειακό, Προϊστάμενο της 17ης Δ/ 
νσης Δασμολογικής, ως μέλος. 

5. Δημ. Οικονόμουλο, ΠΕ1/Α Τελωνειακό, Προϊστάμενο της 19ης 
Δ/νσης Τελωνειακών Διαδικασιών, ως μέλος. 

6. Δημ. Γκλεζάκο ΠΕ1/Α, Φοροτεχνικό, υπάλληλο της Δ.14 ΦΠΑ 
& Ε.Φ. ως Γραμματέα. 

Εάν παραστεί ανάγκη συνδρομής στο έργο της, η Επιτροπή μπορεί να 
ζητήσει εγγράφως τη συνδρομή των άλλων Διευθύνσεων του Υπουρ¬ 
γείου Οικονομικών, εφόσον τούτο κρίνεται αναγκαίο. 

Β. Έργο της Επιτροπής είναι: 

- Η τελική επεξεργασία σχεδίου νόμου που θα τροποποιεί και θα συ¬ 
μπληρώνει τις διατάξεις του Ν. 1642/86 για την εναρμόνισή του με το 
κοινοτικό σύστημα ΦΠΑ κατά το μεταβατικό καθεστώς, ενόψει της κα¬ 
τάργησης των φορολογικών συνόρων από 1.1.1993. Το σχέδιο νόμου 
θα παραδοθεί στην Επιτροπή από την Ομάδα Εργασίας που συγκροτή¬ 
θηκε με την απόφασή μας αριθ. 105757/81/0006Α'/20.1.92, όπως 
συμπληρώθηκε με μεταγενέστερες αποφάσεις μας, μέχρι 10.5.92. 

- Η σύνταξη εισηγητικής έκθεσης σχετικά με το πιο πάνω σχέδιο 
νόμου. 

Γ. Η Επιτροπή θα συνεδριάζει κατά τις εργάσιμες ημέρες, εκτός του 
κανονικού ωραρίου εργασίας. 

Το έργο της Επιτροπής πρέπει να έχει περαιωθεί μέχρι 15.6.1992. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Απριλίου 1992 

Με εντολή Υπουργού 
Ο Γενικός Διευθυντής 
ΚΩΝ/ΝΟΣ ΛΕΚΚΑΣ 

-♦- 

Αριθ. 1037619/463/0006Α (3) 

Συμπλήρωση ομάδας εργασίας και παράταση του χρόνου εργασιών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 89 και 128 του ΠΔ 284/88 «Οργανισμός Υπουργείου 
Οικονομικών» Φ.Ε.Κ. 128/Α’/14.6.88, όπως τροποποιήθηκε και 
ισχύει σήμερα. 

2. Τις διατάξεις του άρθρου 34 του Ν. 1914/1990 και της παρα¬ 
γράφου 5 του άρθρου 105 του Ν. 1892/90. 

3. Τις αριθ. 1005757/81/0006Α/20.1.92 και 1020813/254/ 
0006Α/28.2.92 αποφάσεις μας. 

4. Την αριθ. 1092170/1378/0006Α/15.10.91 μεταβίβασης 
εξουσίας να υπογράφουν «Με εντολή Υπουργού» στον Γενικό Διευθυντή 
Διοικητικής Υποστήριξης. 

5. Την ανάγκη συνδρομής της ομάδας εργασίας για τη σύντομη πε- 
ραίωση του έργου της, ενόψει του επείγοντος του θέματος, αποφασί¬ 
ζουμε: 

Α. Ορίζουμε νέα μέλη της Ομάδας Εργασίας για την εναρμόνιση του 
ενιαίου κοινοτικού συστήματος ΦΠΑ, ενόψει της κατάργησης των φορο¬ 
λογικών συνόρων, που συγκροτήθηκε με την απόφαση αριθ. 1005757/ 
81/0006Α/20.1.92 και συμπληρώθηκε με την απόφαση αριθ. 
1020813/254/0006α/28.2.92 τους εξής υπαλλήλους: 

1. Βασίλειο Άνθιμο. ΠΕ/Α' Φοροτεχνικών, υπάλληλο της 14ης Δ/ 
νσης ΦΠΑ & Ε.Φ., ως τακτικό μέλος. 

2. Δημήτρη Γκλεζάκο, ΠΕ/Α' Φοροτεχνικών, υπάλληλο της 14ης 
Δ/νσης ΦΠΑ & Ε.Φ., ως τακτικό μέλος. 

Β. Παρατείνουμε το χρόνο περαίωσης του έργου της Ομάδας μέχρι 
10.5.1992. 

Γ. Κατά τα λοιπά ισχύουν οι αριθ. 1005757/81/0006Α/20.1.92 
και 1020813/254/0006Α/38.2.92 αποφάσεις μας. 


Δ. Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 22 Απριλίου 1992 

Με εντολή Υπουργού 
Ο Γενικός Διευθυντής 
ΚΩΝ/ΝΟΣ ΛΕΚΚΑΣ 

Αριθ. 2029562/2467/0024 (4) 

Ανάκληση της απόφασης του Υπουργού των Οικονομικών 295615/ 
7.12.1954. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π.Δ/τος «Διαχείριση νομικών 
προσώπων από την Τράπεζα της Ελλάδας». 

2. Το από 7.10.1958 Β.Δ/γμα (ΦΕΚ Α' 175/24.10.1958) «Τρο¬ 
ποποίηση του από 20.1.1932 Π.Δ/τος». 

3. Το Π.Δ/γμα 496/1974 «περί Λογιστικού ΝΠΔΔ». 

4. Την απόφασή μας αριθ. 295615/7.12.1954 «Ανάθεση της δια¬ 
χείρισης του Θεραπευτηρίου Σανατορίου Σπάρτης Ιωάννου και Αικατε¬ 
ρίνης Γρηγορίου στην Τράπεζα της Ελλάδας». 

5. Την απόφαση του Υπουργείου Υγείας, Πρόνοιας και Κοινωνικών 
Ασφαλίσεων αριθμ. Α3β/οικ.17967/86 (ΦΕΚ 811/Β/25.11.86) με 
την οποία το ανωτέρω ΝΠΔΔ μετονομάσθηκε σε Γενικό Νοσοκομείο 
Σπάρτης Ιωάννου και Αικατερίνης Γρηγορίου μετονομάζεται Γενικό 
Νομαρχιακό Νοσοκομείο Σπάρτης Ιωάννου και Αικατερίνης Γρηγο¬ 
ρίου. 

6. Τα έγγραφα της Τρ. Ελλάδας αριθμ. 6924/27.2.92 και 10832/ 
1.4.92 με τα οποία ζητείται η μεταφορά της Ταμιακής διαχείρισης του 
ανωτέρω Ν.Π.Δ.Δ. από την Τρ. Ελλάδος (Υποκ/μα Σπάρτης) στην 
ΑΤΕ (Υποκ/μα Σπάρτης). 

7. Την απόφαση του Υπουργού των Οικονομικών αριθ. 1092170/ 
1378/006/15.10.91 (ΦΕΚ 846/Β/15.10.1991) «Μεταβίβαση της 
εξουσίας να υπογράφουν με εντολή Υπουργού στο Γεν. Γ ραμματέα, Γ εν. 
Διευθυντή, στους Προϊσταμένους Δ/νσεων, Τμημάτων κ.λπ.», αποφασί¬ 
ζουμε: 

Ανακαλούμε την ανωτέρω απόφασή μας αριθ. 295615/7.12.1954 
σχετικά με την ανάθεση της Ταμειακής διαχείρισης του Γενικού Νομαρ¬ 
χιακού Νοσοκομείου Σπάρτης Ιωάννου και Αικατερίνης Γρηγορίου» 
στην Τράπεζα της Ελλάδος και ορίζουμε όπως το ταμιακό υπόλοιπο του 
λογαριασμού μεταφερθεί σε λογαριασμό που θα τηρείται στην Αγροτική 
Τράπεζα της Ελλάδος (Υποκ/μα Σπάρτης). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Απριλίου 1992 

Με εντολή Υπουργού 
Ο Διευθυντής 

ΓΕΩΡΓΙΟΣ ΚΑΡΤΣΩΝΑΣ 
-♦- 

Αριθ. 340160 (5) 

Λύση της από 31.7.1984 Σύμβασης μεταξύ του Ελληνικού Δημοσίου 
και της ΣΥΝ.Ε.Λ. και κατάργηση αποφάσεων. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 1 του Ν. 760/1948 «περί τροποποιή- 
σεως και συμπληρώσεως του Νόμου 1274/1948» «περί τροποποιή- 
σεως του Νόμου 527/1914 «περί Εμπορίας των Χημικών Λιπασμά¬ 
των» (Α’ 207). 

2. Τις διατάξεις του άρθρου πρώτου της 283198/31.7.1984 από¬ 
φασης των Υπουργών Εθνικής Οικονομίας, Οικονομικών και Γεωργίας 
«Κύρωση Σύμβασης μεταξύ Ελληνικού Δημοσίου και Συνεταιριστικής 
Εταιρίας Λιπασμάτων Α.Ε. (ΣΥΝ.Ε.Λ.) για την ανάθεση στη Συνεται¬ 
ριστική Εταιρία Λιπασμάτων Α.Ε. (ΣΥΝ.Ε.Λ.) της διάθεσης στους καλ¬ 
λιεργητές της χώρας λιπασμάτων σε τιμές κατώτερες του κόστους αυ¬ 
τών και την κάλυψη του σχετικού ανοίγματος της ΣΥΝ.Ε.Λ. από το Ελ¬ 
ληνικό Δημόσιο» (Β' 517) που κυρώθηκε με το άρθρο 8 του Ν. 1565/ 
1985 «Λιπάσματα» (Α' 164), αποφασίζουμε: 

1. Λύεται από 1.5.1992 λόγω απελευθέρωσης της εμπορίας των λι- 

πασμάτων σε εφαρμογή κοινοτικών διατάξεων η από 31.7.1984 Σύμ¬ 
βαση που συνάφθηκε μεταξύ του Ελληνικού Δημοσίου και της Συνεται¬ 
ριστικής Εταιρείας Λιπασμάτων Α.Ε. (ΣΤΝ.Ε.Λ.) και κυρώθηκε με το 
άρθρο 8 του Ν. 1565/1985. 

2. Από τη δημοσίευση της παρούσας απόφασης καταργούνται: 

α. Η 1853/28.5.1990 απόφαση του Υπουργού Γεωργίας «Αναπρο¬ 
σαρμογή μισθωμάτων αποθηκών ΑΤΕ για την αποθήκευση λιπασμά¬ 
των που διαχειρίζεται η ΣΥΝ.Ε.Λ.». 

β. Η 1854/28.5.1990 απόφαση του Υπουργού Γεωργίας «Αναπρο¬ 
σαρμογή της αποζημίωσης των Συνεταιριστικών Οργανώσεων για τη 
διαχείριση και διακίνηση των λιπασμάτων». 

γ. Η 336097/23.9.1991 απόφαση του Υπουργού Γεωργίας «Κα¬ 
θορισμός προσωρινών τιμών αγοράς λιπασμάτων από την ΣΥΝ.Ε.Λ. εκ 
των Εγχωρίων Βιομηχανιών για το 1991». 

3. Από 1.5.1992 οι τιμές αγοράς των λιπασμάτων διαμορφώνεται 
ελεύθερα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 30 Απριλίου 1992 

Ο ΥΠΟΥΡΓΟΣ 

ΣΩΤ. ΧΑΤΖΗΓΑΚΗΣ 

Αριθ. 31371 (6) 

Αναστολή εγκρίσεων μετακλήσεων και αρχικών αδειών εργασίας για 
παροχή εξηρτημένης εργασίας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 15 του ν. 1648/86 (ΦΕΚ 147/ 

2 . 10 . 86 ). 

2. Τις διατάξεις του Ν. 1975/91 (ΦΕΚ 184/Α/4.12.91). 

3. Τις συνθήκες της εγχώριας αγοράς εργασίας. 

4. Τους εθνικούς και κοινωνικούς λόγους, αποφασίζουμε: 

Αναστέλλουμε μέχρι 31.7.1992 τις εγκρίσεις μετακλήσεων και αρ¬ 
χικών αδειών εργασίας για παροχή εξηρτημένης εργασίας, εν όψει εκ- 
δόσεως των Κοινών Υπουργικών Αποφάσεων και Προεδρικών Διαταγ¬ 
μάτων του Ν. 1975/91. 

Από τους περιορισμούς εξαιρούνται οι άδειες εργασίας που χορηγού¬ 
νται και προβλέπονται από διμερείς συμβάσεις και ειδικές διατάξεις 
(Α.Ν. 89/67, Ν. 393/76. Κοινοτικών υπηκόων κ.λπ.). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 28 Απριλίου 1992 

Ο ΥΠΟΥΡΓΟΣ 

ΑΡΙΣΤ. ΚΑΛΑΝΤΖΑΚΟΣ 

- 4 - 

Αριθ. Α3α/οικ.3501 (7) 

Μετατροπή θέσεων κλάδου γιατρών Ε.Σ.Υ. στο Περ. Παν. Γεν. Νοσ. 

Ιωαννίνων. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, 

ΟΙΚΟΝΟΜΙΚΩΝ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 25 του Ν. 1397/83 «Εθνικό Σύστημα 
Υγείας» (ΦΕΚ 143/Α/83). 

2. Την αρ. 13/90ης ολομ./5.12,91 απόφαση του ΚΕΣΥ. 

3. Την αρ. Υ. 1660/1007556/116/00β6/24.1.92 κοινή απόφα¬ 
ση του Πρωθυπουργού και του Υπουργού Οικονομικών «ανάθεση αρμο¬ 
διοτήτων στον Υφυπουργό Οικονομικών» (ΦΕΚ 31.Β/92). 

4. Την αρ. 28/91 απόφαση - πρόταση του Διοικητικού Συμβουλίου 
του Περ. Παν. Γεν. Νοσ. Ιωαννίνων, αποφασίζουμε: 

Άρθρο 1 

Μία (1) θέση με βαθμό Επιμ. Α’ και δύο (2) θέσεις με βαθμό Επιμε¬ 
λητή β' κλάδου γιατρών Ε.Σ.Υ. ειδικότητας Ακτινοδιαγνωστικής, που 
έχουν συσταθεί για το Περιφερειακό Παν. Γεν. Νοσ. Ιωαννίνων, με την 
αρ. Α3β/οικ. 8216/16.5.89 (ΦΕΚ 380/Β/89) κοινή υπουργική 


απόφαση, μετατρέπονται σε θέσεις ίδιου βαθμού ειδικότητας Αιματολο¬ 
γίας ή Μικροβιολογίας για το Αιματολογικό Τμήμα (Εργαστηριακό 
Τομέας). 

Άρθρο 2 

Για τις θέσεις του προηγουμένου άρθρου, με την απόφαση προκήρυ¬ 
ξης ορίζεται η προτεραιότητα πλήρωσης μεταξύ των ειδικοτήτων στις 
οποίες προκηρύσσονται. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 2 Απριλίου 1992 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

Σ. ΚΟΥΒΕΛΑΣ Κ. ΓΙΑΤΡΑΚΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Γ. ΣΟΥΡΛΑΣ 

- + - 

Αριθ. Α3α/οικ.3502 (8) 

Μετατροπή θέσης κλάδου γιατρών Ε.Σ.Υ. στο Περ. Γεν. Νοσ. Αθήνας. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 25 του Ν. 1397/83 «Εθνικό Σύστημα 
Υγείας» (ΦΕΚ 143/Α/83). 

2. Την αρ. 2813/19.12.91 απόφαση του ΚΕΣΥ. 

3. Την αρ. Υ. 1660/1007556/0006/23.1.92 κοινή απόφαση του 
Πρωθυπουργού και του Υπουργού Οικονομικών «ανάθεση αρμοδιοτή¬ 
των στον Υφυπουργό Οικονομικών» (ΦΕΚ 31/Β/92). 

4. Την αρ. 17/91 απόφαση του Διοικητικού Συμβουλίου του Περ. 
Γεν. Νοσ. Αθήνας, αποφασίζουμε: 

Μία (1) θέση κλάδου γιατρών Ε.Σ.Υ. με^ιιθμό Επιμελητή Α' ή Επι¬ 
μελητή Β' ειδικότητας Γενικής Ιατρικής ή Παθολογίας, που έχει συστα¬ 
θεί, για το Κέντρο Υγείας Λαυρίου του Περιφερειακού Γεν. Νοσ. Αθή¬ 
νας, με την αρ. Α3α/οικ. 6522/86 (ΦΕΚ 235/Β/86) κοινή υπουρ¬ 
γική απόφαση, μετατρέπεται σε θέση με βαθμό Επιμελητή Α' ειδικότη¬ 
τας Αγγειοχειρουργικής για το Νοσοκομείο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 2 Απριλίου 1992 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

Σ. ΚΟΥΒΕΛΑΣ Κ. ΓΙΑΤΡΑΚΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Γ. ΣΟΥΡΛΑΣ 

; - 4 - 

Αριθ. Α3α/οικ.3503 (9) 

Μετατροπή θέσης κλάδου γιατρών Ε.Σ.Υ. στο Γεν. Νοσ. Παίδων Πε¬ 
ντέλης. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 25 του Ν. 1397/83 «Εθνικό Σύστημα 
Υγείας» (ΦΕΚ 143/Α/83). 

2. Την αρ. 13/90ης ολομ./5.12.91 απόφαση του ΚΕΣΥ. 

3. Την αρ. Υ. 1660/1007556/0006/24.1.92 κοινή απόφαση του 
Πρωθυπουργού και του Υπουργού Οικονομικών «ανάθεση αρμοδιοτή¬ 
των στον Υφυπουργό Οικονομικών» (ΦΕΚ 31/Β/92). 

4. Την αρ. 38/90 απόφαση του Διοικητικού Συμβουλίου του Γεν. 
Νοσ. Παίδων Πεντέλης, αποφασίζουμε: 

Άρθρο 1. , 

Μία (1) θέση, με βαθμό Επιμελητή Α' και μία (1) θέση με βαθμό 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Επιμελητή Β' κλάδου γιατρών ΕΣΥ, ειδικότητας Παιδιατρικής με 
εμπειρία στην ινοκυστική νόσο, που έχουν συσταθεί για το Γενικό Νοσο¬ 
κομείο Παίδων Πεντέλης (τέως Νομ. Γεν. Νοσοκομείο Βόρειας Αττι¬ 
κής), με την αρ. Α3β/οικ. 3999/11.6.87 (ΦΕΚ 296/Β/87) κοινή 
υπουργική απόφαση μετατρέπονται σε θέσεις ίδιου βαθμού ειδικότητας 
Παιδιατρικής ή Αναισθησιολογίας ή Χειρουργικής ή Καρδιολογίας ή 
Πνευμονολογίας για την Μονάδα Εντατικής Θεραπείας. 

Άρθρο 2 

Για τις θέσεις του προηγούμενου άρθρου με την απόφαση προκήρυξης 
ορίζεται η προτεραιότητα πλήρωσης μεταξύ των ειδικοτήτων στις 
οποίες προκηρύσσονται. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 2 Απριλίου 1992 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

Σ. ΚΟΥΒΕΛΑΣ Κ. ΓΙΑΤΡΑΚΟΣ 

ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Γ. ΣΟΥΡΛΑΣ 

- 4 - 

Αριθ. Α3α/οικ.3504 (10) 

Τροποποίηση και συμπλήρωση του οργανισμού του Νομ. Γεν. Νοσ. Κα¬ 
λαμάτας. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΚΑΙ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των παρ. 1,2,3 και 4 του άρθρου 10 του Ν. 1397/ 
83 «Εθνικό Σύστημα Υγείας» (ΦΕΚ 143/Α/83). 

2. Τις διατάξεις του άρθρου 10 του Ν. 1735/87/ΦΕΚ 195/Α/87). 

3. Το Π.Δ/γμα 87/86 «ενιαίο πλαίσιο οργάνωσης των Νοσοκο-. 
μείων» (ΦΕΚ 32/Α/86)· 

4. Την αρ. 11/13.8.1991 απόφαση - πρόταση του Διοικητικού Συμ¬ 
βουλίου του Νομ. Γεν. Νοσ. Καλαμάτας, αποφασίζουμε: 

Άρθρο 1 

Η αρ. Α3β/οικ. 1461/8.8.1986 (ΦΕΚ 634/Β/30.9.86 απόφαση 
«αναμόρφωση του Οργανισμού του Γεν. Νοσ. Καλαμάτας» όπως τροπο¬ 
ποιήθηκε και συμπληρώθηκε με την αρ. Α3β/4215/22.6.1990 (ΦΕΚ 
411/Β/5.7.1990) όμοιά της, τροποποιείται και συμπληρώνεται όπως 
παρακάτω: 

Άρθρο 2 

Το άρθρο 8 αντικαθίσταται ως εξής: 

Άρθρο 8 

«Διάρθρωση Νοσηλευτικής Υπηρεσίας 

1. Η Νοσηλευτική υπηρεσία αποτελεί Δ/νση και διαρθρώνεται σε δύο 
(2) τομείς, Ιο και 2ο που ο καθένας διαρθρώνεται σε τμήματα ως ακο¬ 
λούθως: 

α. Ο 1ος τομέας σε επτά (7) τμήματα, που καλύπτουν τον Παθολο¬ 
γικό τομέα τα διατομεακά τμήματα ημερήσιας νοσηλείας και επειγό¬ 
ντων περιστατικών και τον ψυχιατρικό τομέα της Ιατρικής Υπηρεσίας. 

β. Ο 2ος τομέας σε έξι (6) τμήματα, που καλύπτουν τον χειρουργικό 
τομέα, τον εργαστηριακό τομέα και τα εξωτερικά Ιατρεία της Ιατρικής 
Υπηρεσίας. 

2. Στο Νοσοκομείο συνιστάται Νοσηλευτική Επιτροπή, η οποία απο- 
τελείται από: 

α. Το Δ/ντή-ντρια της Νοσηλευτικής υπηρεσίας ως Πρόεδρο. 

β. Ένα (1) προϊστάμενο τμήματος από κάθε τομέα και 

γ. Ένα (1) Διπλωματούχο τμήματος από κάθε τομέα. 

Τα μέλη (β) και (γ) εκλέγονται για δύο (2) χρόνια με μυστική ψηφο¬ 
φορία από το Νοσηλευτικό προσωπικό του αντίστοιχου τομέα που συνέρ¬ 
χεται ύστερα από πρόσκληση του προϊσταμένου αυτού. 

Τα μέλη της Νοσηλευτικής Επιτροπής εκλέγουν με μυστική ψηφοφο¬ 
ρία τον Αντιπρόεδρο μεταξύ των υπό στοιχεία (β) μελών και τον γραμ¬ 
ματέα μεταξύ των υπό στοιχεία (γ) μελών. 


Η Νοσηλευτική Επιτροπή γνωμοδοτεί για κάθε θέμα που αφορά την 
οργάνωση και λειτουργία της Νοσηλευτικής υπηρεσίας και εισηγείται 
σχετικά με τον Πρόεδρό της στα αρμόδια όργανα του Νοσοκο¬ 
μείου». 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 2 Απριλίου 1992 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΓΕΙΑΣ. ΠΡΟΝΟΙΑΣ 8. ΚΟΙΝ. ΑΣΦΑΛΙΣΕΩΝ 

Σ. ΚΟΥΒΕΛΑΣ Γ. ΣΟΥΡΛΑΣ 

-♦- 

Αριθ. Α3α/οικ.3505 (11) 

Τροποποίηση και συμπλήρωση του οργανισμού του Νομ. Γεν. Νοσ. 

Αμαλιάδας. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΚΑΙ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των παρ. 1,2,3 και 4 του άρθρου 10 του Ν. 
1397/83 «Εθνικό Σύστημα Υγείας» (ΦΕΚ 143/Α/83). 

2. Τις διατάξεις της παραγράφου 2 του άρθρου 19 του Ν. 1735/87 
(ΦΕΚ 195/Α/87). 

3. Το Π.Δ/γμα 87/86 «ΕΝΙΑΙΟ ΠΛΑΙΣΙΟ ΟΡΓΑΝΩΣΗΣ ΝΟΣΟ¬ 
ΚΟΜΕΙΩΝ» (ΦΕΚ 32/Α/86). 

4. Την αρ. 3/29.1.92 απόφαση - πρόταση του Διοικητικού Συμβου¬ 
λίου του Νομαρχιακού Γεν. Νοσ. Αμαλιάδας, αποφασίζουμε: 

Άρθρο 1 

Η αρ. Α3β/οικ. 14167/8.8.1986 Υπουργική απόφαση «ΑΝΑ- 
ΜΟΡΦΡΩΣΗ ΤΟΥ ΟΡΓΑΝΙΣΜΟΥ ΤΟΥ ΓΕΝ. ΝΟΣΟΚΟΜΕΙΟΥ 
ΑΜΑΛΙΑΔΑΣ» (ΦΕΚ 654/Β/86) όπως τροποποιήθηκε και συμπλη¬ 
ρώθηκε με τις αρ. Α3β/3638/89 (ΦΕΚ 218/Β/89), Α3β/ 
19268/89 (ΦΕΚ 911/Β/89), Α3β/4508/90 (ΦΕΚ 413/Β/90) 
και Α3β/οικ.13549/29.11.91 (ΦΕΚ 1059/Β/91) αποφάσεις, τρο¬ 
ποποιείται και συμπληρώνεται όπως παρακάτω: 

Άρθρο 2 

Το άρθρο 13 αντικαθίσταται ως εξής: 

Άρθρο 13 

Στελέχωση Διοικητικής Υπηρεσίας 

Η Διοικητική Υπηρεσία στελεχώνεται από προσωπικό των παρα¬ 
κάτω κατά κατηγορία κλάδων σε καθένα από τους οποίους συνιστώνται 
οι αντίστοιχα οριζόμενες θέσεις. 

Ά ΚΑΤΗΓΟΡΙΑ ΠΕ 

ΚΛΑΔΟΣ ΠΕ ΔΙΟΙΚΗΤΙΚΟΣ ΟΙΚΟΝΟΜΙΚΟΣ (ΔΙΟΙΚΗΤΙΚΟΣ 
ΛΟΓΙΣΤΙΚΟΣ) 

Δύο (2) θέσεις 

ΚΛΑΔΟΣ ΠΕ ΠΛΗΡΟΦΟΡΙΚΗΣ 
Μία (1) θέση 
Β" ΚΑΤΗΓΟΡΙΑ ΤΕ 

ΚΛΑΔΟΣ ΤΕ ΔΙΟΙΚΗΣΗΣ ΜΟΝΑΔΩΝ ΥΓΕΙΑΣ ΚΑΙ ΠΡΟ¬ 
ΝΟΙΑΣ (ΔΙΟΙΚΗΣΗΣ ΝΟΣΟΚΟΜΕΙΩΝ) 

Δύο (2) θέσεις 

ΚΛΑΔΟΣ ΤΕ ΛΟΓΙΣΤΙΚΗΣ 
Μία (1) θέση 

ΚΛΑΔΟΣ ΤΕ ΚΟΙΝΩΝΙΚΗΣ ΕΡΓΑΣΙΑΣ (ΚΟΙΝΩΝΙΚΩΝ ΛΕΙ¬ 
ΤΟΥΡΓΩΝ) 

Μία (1) θέση 

ΚΛΑΔΟΣ ΤΕ ΙΑΤΡΙΚΩΝ ΕΡΓΑΣΤΗΡΙΩΝ 
Τέσσερις (4) θέσεις 

ΚΛΑΔΟΣ ΤΕ ΡΑΔΙΟΛΟΓΙΑΣ - ΑΚΤΙΝΟΛΟΓΙΑΣ (ΧΕΙΡΙΣΤΩΝ - 
ΕΜΦΑΝΙΣΤΩΝ) 

Δύο (2) θέσεις 

ΚΛΑΔΟΣ ΤΕ ΤΕΧΝΟΛΟΓΙΚΩΝ ΕΦΑΡΜΟΓΩΝ 
Μία (1) θέση Ηλεκτρονικής (ηλεκτρονικού Τεχνικού) 

ΚΛΑΔΟΣ ΤΕ ΔΙΑΤΡΟΦΗΣ (ΔΙΑΙΤΟΛΟΓΩΝ) 

Μία (1) θέση 



ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 

Γ. ΚΑΤΗΓΟΡΙΑ ΔΕ 

ΚΛΑΔΟΣ ΔΕ ΔΙΟΙΚΗΤΙΚΟΣ-ΛΟΓΙΣΤΙΚΟΣ 
Επτά (7) θέσεις 

Ο κλάδος αυτός περιλαμβάνει τις ειδικότητες: Διοικητικού- 
Λογιστικού, Αποθηκαρίων, Εισπρακτόρων. Το 1/2 των θέσεων του 
κλάδου αυτού κατανέμεται στις ειδικότητες: 

- Διοικητικού-Λογιστικού: Δύο (2) θέσεις 

- Αποθηκαρίων: Μία (1) θέση 

- Εισπρακτόρων: Μία (1) θέση 

Η κατανομή των λοιπών θέσεων στις ειδικότητες γίνεται κάθε φορά 
με την απόφαση προκήρυξης αυτών. 

ΚΛΑΔΟΣ ΔΕ ΒΟΗΘΩΝ ΙΑΤΡΙΚΩΝ ΚΑΙ ΒΙΟΛΟΓΙΚΩΝ ΕΡΓΑ¬ 
ΣΤΗΡΙΩΝ 
(παρασκευαστών) 

Εννέα (9) θέσεις 

Οι τέσσερις (4) θέσεις του κλάδου αυτού πληρούνται εφόσον δεν καθί¬ 
σταται δυνατή η πλήρωση των θέσεων Κλάδου ΤΕ Ιατρικών Εργαστη¬ 
ρίων και αφαιρούνται από το σύνολο των προβλεπομένων τεσσάρων (4) 
θέσεων ΤΕ. 

ΚΛΑΔΟΣ ΔΕ ΧΕΙΡΙΣΤΩΝ ΙΑΤΡΙΚΩΝ ΣΤΣΚΕΥΩΝ (ΧΕΙΡΙ¬ 
ΣΤΩΝ ΕΜΦΑΝΙΣΤΩΝ) 

Πέντε (5) θέσεις 

Οι δύο (2) θέσεις του κλάδου αυτού πληρούνται εφόσον δεν καθίστα¬ 
ται δυνατή η πλήρωση των θέσεων κλάδου ΤΕ Ραδιολογίας- 
Ακτινολογίας και αφαιρούνται από το σύνολο των προβλεπομένων δύο 
(2) θέσεων ΤΕ. 

ΚΛΑΔΟΣ ΔΕ ΤΗΛΕΦΩΝΗΤΩΝ 
Δύο (2) θέσεις 
ΚΛΑΔΟΣ ΔΕ ΜΑΓΕΙΡΩΝ 
Μία (1) θέση 

ΚΛΑΔΟΣ ΔΕ ΤΕΧΝΙΚΟΣ 
Οκτώ (8) θέσεις 

Οι θέσεις αυτές κατανέμονται στις ειδικότητες: 

Ηλεκτροτεχνιτών: Μία (1) θέση 
Μηχανοτεχνιτών-Συντηρητών: Μία (1) θέση 
Υδραυλικών: Μία (1) θέση 
Κοπτριών-Ραπτριών-Γαζωτριών: Δύο (2) θέσεις 
Οδηγών: Δύο (2) θέσεις 

Κλιβανιστών-Αποστειρωτών-Απολυμαντών: Μία (1) θέση 
ΚΛΑΔΟΣ ΔΕ ΑΝΘΟΚΗΠΟΥΡΙΚΗΣ (ΚΗΠΟΥΡΩΝ) 

Μία (1) θέση 
Δ. ΚΑΤΗΓΟΡΙΑ ΥΕ 

ΚΛΑΔΟΣ ΥΕ ΕΠΙΜΕΛΗΤΩΝ (ΒΟΗΘΗΤΙΚΟΥ ΠΡΟΣΩΠΙ¬ 
ΚΟΥ) 

Τρεις (3) θέσεις θυρωρών 

ΚΛΑΔΟΣ ΥΕ ΠΡΟΣΩΠΙΚΟΥ ΚΑΘΑΡΙΟΤΗΤΑΣ 

Οκτώ (8) θέσεις 

Ο κλάδος αυτός περιλαμβάνει τις ειδικότητες: Καθαριστών-τριών, 
Πλυντών-τριών. Πρεσσαδόρων-Σιδερωτών. Το 1/2 των θέσεων του 
κλάδου αυτού κατανέμεται στις ειδικότητες: 

Καθαριστών-τριών: Δύο (2) θέσεις 
Πλυντών-τριών: Μία (1) θέση 
Πρεσσαδόρων-Σιδερωτών: Μία (1) θέση 

Η κατανομή των λοιπών θέσεων στις ειδικότητες γίνεται κάθε φορά 
με την απόφαση προκήρυξης αυτών. 

ΚΛΑΔΟΣ ΥΕ ΕΡΓΑΤΩΝ 
Μία (1) θέση 

ΚΛΑΔΟΣ ΥΕ ΦΥΛΑΚΩΝ ΝΥΚΤΟΦΥΛΑΚΩΝ 
Δύο (2) θέσεις 

ΚΛΑΔΟΣ ΥΕ ΠΡΟΣΩΠΙΚΟΥ ΕΣΤΙΑΣΗΣ 
Πέντε (5) θέσεις 

Ο κλάδος αυτός περιλαμβάνει τις ειδικότητες: Βοηθών μαγείρων, 
τραπεζοκόμων, λαντζέρηδων. 

Το 1 /2 των θέσεων του κλάδου αυτού κατανέμεται στις ειδικότητες: 

- Βοηθών μαγείρων: Μία (1) θέση 

- Τραπεζοκόμων: Δύο (2) θέσεις 

Η κατανομή των λοιπών θέσεων στις ειδικότητες γίνεται κάθε φορά 
με την απόφαση προκήρυξης αυτών. 


Ε. ΘΕΣΕΙΣ ΜΕ ΜΙΣΘΟ ΕΝΤΟΛΗΣ 

Μία (1) θέση Δικηγόρου 

(Για την θέση αυτή απαιτείται επιπλέον των τυπικών προσόντων και 
άδεια άσκησης δικηγορίας στον Άρειο Πάγο). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 2 Απριλίου 1992 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Σ. ΚΟΥΒΕΛΑΣ Γ. ΣΟΥΡΛΑΣ 

- ♦ - 

Αριθ. Α3α/οικ. 4089 (12) 

Μετατροπή θέσεων ειδικευομένων γιατρών στο Περ. Γεν. Νοσ. 

\ ΑΣΚΛΗΠΙΕΙΟ ΒΟΥΛΑΣ. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 38 παρ. 1 του Ν. 1397/83 Εθνικό Σύ¬ 
στημα Υγείας (ΦΕΚ 143/Α/83). 

2. Την αρ. 18/9ης ολομ./6.2.1992 απόφαση του ΚΕΣΥ. 

3. Την αρ. Υ. 1660/1007556/116/0006Α/24.1.1992 κοινή 
απόφαση του Πρωθυπουργού και του Υπουργού Οικονομικών (ΦΕΚ 
31/Β/92) ανάθεση αρμοδιοτήτων στον Υφυπουργό Οικονομικών. 

4. Τις διατάξεις της παρ. 1 (εδαφ. Β) του άρθρου 1 του Π.Δ. 129/92 
(ΦΕΚ 65Α/13.4.92). 

5. Την αρ. 20/91 απόφαση-πρόταση του Διοικητικού Συμβουλίου 
του Περ. Γεν. Νοσ. ΑΣΚΛΗΠΙΕΙΟ Βούλας, αποφασίζουμε: 

Δύο (2) θέσεις ειδικευομένων γιατρών στην ειδικότητα της Αναισθη- 
σιολογίας, που είχαν ορισθεί στο Περ. Γεν. Νοσοκομείο ΑΣΚΛΗΠΙΕΙΟ 
Βούλας σύμφωνα με τις διατάξεις του Ν. 123/75 (ΦΕΚ 172/Α/75) 
μετατρέπονται σε θέσεις ειδικότητας Παιδιατρικής για το ίδιο Νοσοκο¬ 
μείο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 29 Απριλίου 1992 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Κ. ΓΙΑΤΡΑΚΟΣ Γ. ΣΟΥΡΛΑΣ 

- ♦ - 

Αριθ. Β1/290 (13) 

Σύσταση θέσεων προσωπικού στο Ίδρυμα Ιατροβιολογικών Ερευνών 

■ ·, , ( . της Ακαδημίας Αθηνών. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: α) του άρθρου 28 του Ν. 2009/1992 «Εθνικό Σύ¬ 
στημα Επαγγελματικής Εκπαίδευσης και κατάρτισης και άλλες διατά¬ 
ξεις» (Α’ 18). 

β) Της αριθ. Υ 1660/1007556/116/0006Α/23.1.92 απόφασης 
του Πρωθυπουργού και του Υπουργού Οικονομικών «Ανάθεση αρμοδιο¬ 
τήτων στον Υφυπουργό Οικονομικών» (Β' 31). 

2. Τη γνώμη του Δ.Σ. του Ιδρύματος Ιατροβιολογικών Ερευνών (συ¬ 
νεδρίαση 10.1.1992) και τη σύμφωνη γνώμη της Συγκλήτου της Ακα¬ 
δημίας Αθηνών (συνεδρίαση 17.1.1992), αποφασίζουμε: 

Άρθρο 1 

Θέσεις Διευθυντών Ερευνητικών Τμημάτων 

1. Σε κάθε ερευνητικό τμήμα του Ιδρύματος Ιατροβιολογικών Ερευ¬ 
νών της Ακαδημίας Αθηνών όπως αυτά ορίζονται στο άρθρο 5 παρ. 1 
του Π.Δ. 420/1991 (Α' 153) συνιστάται αντίστοιχα από μία (1) θέση 
διευθυντή. 

2. Η πρόσληψη των διευθυντών ενεργείται με απόφαση του Δ.Σ. του 
Ιδρύματος, ύστερα από σχετική προκήρυξη. 

Η προκήρυξη δημοσιεύεται σε ημερήσιες εφημερίδες των Αθηνών και 
ανακοινώνεται σε επιστημονικά περιοδικά της αλλοδαπής ευρείας κυ- 

κλοφορίας. Η αξιολόγηση των ενδιαφερομένων γίνεται από ειδική πε¬ 
νταμελή επιτροπή κριτών, η οποία συγκροτείται από το Δ.Σ. του Ιδρύ¬ 
ματος, ύστερα από εισήγηση του ακαδημαϊκού επόπτη του οικείου ερευ¬ 
νητικού τμήματος. Η ειδική επιτροπή κριτών απαρτίζεται από Έλληνες 
επιστήμονες της ημεδαπής ή της αλλοδαπής που έχουν αναγνωρισμένο 
κύρος και ειδίκευση σε επιστημονικό-ερευνητικό αντικείμενο της επιστη¬ 
μονικής περιοχής του οικείου ερευνητικού τμήματος. 

3. Ο διευθυντής προσλαμβάνεται με σύμβαση εργασίας πέντε (5) 
ετών που μπορεί να ανανεώνεται χωρίς προκήρυξη για μια ακόμη πε¬ 
νταετία. Ως διευθυντής προσλαμβάνεται επιστήμονας που έχει τα προ¬ 
σόντα ερευνητή Α' βαθμίδας με ειδίκευση σε επιστημονικό ερευνητικό 
αντικείμενο της επιστημονικής περιοχής του τμήματος. Ο διευθυντής 
μπορεί να είναι και μέλος του Διδακτικού Ερευνητικού Προσωπικού των 
Ανωτάτων Εκπαιδευτικών Ιδρυμάτων. 

4. Ο διευθυντής κάθε ερευνητικού τμήματος έχει ιδίως τις εξής αρμο¬ 
διότητες: 

- Συμμετέχει στις συνεδριάσεις του Επιστημονικού Συμβουλίου και 
εισηγείται τα θέματα που αφορούν το ερευνητικό και αναπτυξιακό έργο 
του τμήματός του. 

- Υποβάλει στο Διοικητικό Συμβούλιο το ερευνητικό και αναπτυ¬ 
ξιακό πρόγραμμα του τμήματός του όπως τούτο διαμορφώνεται από το 
Επιστημονικό Συμβούλιο καθώς και σχέδιο για τα κονδύλια του ετήσιου 
προϋπολογισμού που αναφέρεται στις δραστηριότητες του ερευνητικού 
τμήματος. 

- Εισηγείται στο Δ.Σ. τα αναγκαία μέτρα για την εκπλήρωση των 
σκοπών του Τμήματος. 

- Προΐσταται του προσωπικού του τμήματος και συντονίζει το έργο 
μεταξύ των επί μέρους υπηρεσιακών μονάδων του Τμήματος. 

- Έχει την επιμέλεια της εκτέλεσης των αποφάσεων του Δ.Σ. 

- Ασκεί κάθε άλλη αρμοδιότητα που του ανατίθεται με τον εσωτερικό 
κανονισμό ή με αποφάσεις του Δ.Σ. 

5. Το διευθυντή όταν απουσιάζει ή κωλύεται αναπληρώνει ερευνητής 
που ορίζεται με απόφαση του Δ.Σ. του ιδρύματος ύστερα από πρόταση 
του Επιστημονικού Συμβουλίου. 

6. Κατά τα λοιπά εφαρμόζονται αναλόγως οι σχετικές διατάξεις των 
άρθρων 10 και 11 του Ν. 1514/1985 που αφορούν τους διευθυντές 
των ανεξάρτητων ερευνητικών ινστιτούτων. 

Άρθρο 2 

Θέσεις Ερευνητικού Προσωπικού 

1. α) Το ερευνητικό προσωπικό κατέχει θέσεις ερευνητών που κατα¬ 
τάσσονται σε τέσσερις βαθμίδες. Οι θέσεις του ερευνητικού προσωπικού 
ορίζονται συνολικά σε τριάντα (30) και είναι κοινές ως προς όλες τις 
βαθμίδες κατ’ ανάλογη εφαρμογή του άρθρου 15 παρ. 4 του Ν. 1514/ 
1985. Η κατανομή των θέσεων στα επί μέρους ερευνητικά τμήματα γί¬ 
νεται με απόφαση του Διοικητικού Συμβουλίου. 

β) Ως προς τα ελάχιστα προσόντα που απαιτούνται για την πρόληψη 
των ερευνητών, την κατανομή αρμοδιοτήτων και καθηκόντων αυτών, 
την κατεξαίρεση πρόσληψη σε βαθμίδες Α' και Β' χωρίς το τυπικό προ¬ 
σόν του διδακτορικού διπλώματος, τις αποδοχές, την απονομή ειδικών 
βραβείων, τις ερευνητικές άδειες και τα έξοδα μετοικεσίας των προσ¬ 
λαμβανόμενων σε θέση ερευνητή ελλήνων επιστημόνων του εξωτερικού 
εφαρμόζονται αναλόγως οι διατάξεις των άρθρων 15 παρ. 2, 3, 5 και 6 
και 18 παρ. 1, 2, 3, 4 και 5 του Ν. 1514/1985. 

2. Η αξιολόγηση των ερευνητών γίνεται από πενταμελή επιστημο¬ 
νική επιτροπή κριτών, που συγκροτείται με απόφαση του Διοικητικού 
Συμβουλίου, ύστερα από εισήγηση του ακαδημαϊκού επόπτη του οικείου 
ερευνητικού τμήματος ή σε περίπτωση έλλειψης, απουσίας ή κωλύμμα- 
τος του διευθυντή του ερευνητικού τμήματος. Η επιστημονική επιτροπή 
απαρτίζεται από ερευνητές μέλη της Ακαδημίας Αθηνών, μέλη ΔΕΠ 
των ΑΕΙ ή ερευνητές άλλων ερευνητικών φορέων της ημεδαπής ή της 
αλλοδαπής. 

3. Η προκήρυξη των κενών θέσεων γίνεται με απόφαση του Δ.Σ. του 
Ιδρύματος ύστερα από εισήγηση του διευθυντή του ερευνητικού τμήμα¬ 
τος ο οποίος συμμετέχει στην επιτροπή κρίσης ως εισηγητής με δικαί¬ 
ωμα ψήφου, εκτός αν ζητήσει την εξαίρεσή του οπότε εισηγητής ορίζεται 
ένα από τα μέλη της επιτροπής. Η προκήρυξη στην οποία αναφέρεται η 
βαθμίδα της θέσης, το ερευνητικό τμήμα και τα ειδικότερα τυπικά προ¬ 
σόντα δημοσιεύεται τουλάχιστο σε μία από τις ημερήσιες εφημερίδες της 
Αθήνας. Το Δ.Σ. μπορεί, αν τούτο κρίνεται αναγκαίο, να ορίζει και εφη¬ 
μερίδες άλλων πόλεων της χώρας. 


4. α) Οι ερευνητές της Δ’ βαθμίδας προσλαμβάνονται με σύμβαση 
ιδιωτικού δικαίου ορισμένου χρόνου για τρία έτη που μπορεί να ανανεω¬ 
θεί για ένα ακόμη χρόνο. Ο ερευνητής Δ' βαθμίδας μετά τη λήξη της 
πρώτης τριετίας κρίνεται για προσαγωγή στη Γ' βαθμίδα ή για ανανέ¬ 
ωση της σύμβασής του στην ίδια βαθμίδα. 

Σε περίπτωση μη προαγωγής ή μη ανανέωσης της σύμβασης ο ερευ¬ 
νητής αποχωρεί υποχρεωτικά με τη λήξη της σύμβασής του. Ο ερευνη¬ 
τής Δ' βαθμίδας αποχωρεί επίσης υποχρεωτικά μετά τη συμπλήρωση 
τεσσάρων ετών υπηρεσίας στη βαθμίδα Δ' εκτός αν με τη λήξη της τε¬ 
τραετίας προαχθεί στη βαθμίδα Γ'. 

β) Οι ερευνητές της Γ' βαθμίδας προσλαμβάνονται με σύμβαση ιδιω¬ 
τικού δικαίου ορισμένου χρόνου για τρία έτη που μπορεί να ανανεωθεί 
για ίσο χρόνο. Ο ερευνητής Γ' βαθμίδας μετά τη λήξη της πρώτης τριε¬ 
τίας κρίνεται για προαγωγή στη Β’ βαθμίδα ή για ανανέωση της σύμβα¬ 
σής του στην ίδια βαθμίδα. Σε περίπτωση μη προαγωγής ή μη ανανέω¬ 
σης της σύμβασής του ο ερευνητής αποχωρεί υποχρεωτικά με τη λήξη 
της σύμβασής του. Ο ερευνητής Γ' βαθμίδας αποχωρεί επίσης υποχρε¬ 
ωτικά μετά τη συμπλήρωση έξι ετών υπηρεσίας στην ίδια βαθμίδα, 
εκτός αν με τη λήξη της εξαετίας προαχθεί στη Β' βαθμίδα. 

γ) Οι ερευνητές για τις βαθμίδες Β' και Α' προσλαμβάνονται με σύμ¬ 
βαση ιδιωτικού δικαίου αορίστου χρόνου. 

δ) Η προαγωγή ή ανανέωση σύμβασης ερευνητή ενεργείται ύστερα 
από κρίση της επιτροπής, που προβλέπεται στην παρ. 2 του παρόντος 
άρθρου. 

5. α) Στο ίδρυμα μπορεί να απασχολούνται και πρόσωπα με τις ακό¬ 
λουθες ιδιότητες: 

αα) Επισκέπτες εμπειρογνώμονες ερευνητές μέχρι δέκα πέντε (15) 
ββ) Συνεργαζόμενοι ερευνητής μέχρι δέκα (10) 
γγ) Μέλη ΔΕΠ των ΑΕΙ μέχρι είκοσι πέντε (25) 
δδ) Μεταπτυχιακοί φοιτητές μέχρι είκοσι πέντε (25) 
β) Η κατανομή του προσωπικού στα επί μέρους ερευνητικά τμήματα 
γίνεται με απόφαση του Δ.Σ. του Ιδρύματος. 

γ) Για την πρόσληψη του προσωπικού της παραγράφου αυτής εφαρ¬ 
μόζονται αναλόγως οι διατάξεις του άρθρου 19 παρ. 1 του Ν. 1514/ 
1985. 

Άρθρο 3 

Θέσεις Τεχνικού Προσωπικού 

1. Οι θέσεις του Τεχνικού Προσωπικού (επιστημονικού και μη) ορίζο¬ 
νται συνολικά σε τριάντα (30) και κατανέμονται με απόφαση του Δ.Σ. 
στις ακόλουθες κατηγορίες: 

α) Λειτουργικούς Επιστήμονες, β) Ειδικούς Τεχνικούς Επιστήμονες, 
γ) Τεχνολόγους Εφαρμογών και δ) Τεχνικούς. 

2. Προσόντα για την πρόσληψη προσωπικού σε θέσεις τεχνικού προ¬ 
σωπικού ορίζονται κατά κατηγορία τα ακόλουθα: 

α) Για τις θέσεις Λειτουργικών Επιστημόνων: Διδακτορικό δίπλωμα 
ή μεταπτυχιακός τίτλος σπουδών ή μεταπτυχιακή εξειδίκευση σε ερευ¬ 
νητικό ίδρυμα της ημεδαπής ή της αλλοδαπής που έχουν συνάφεια με 
τους επιστημονικούς και ερευνητικούς σκοπούς του ιδρύματος. 

β) Για τις θέσεις Ειδικών Τεχνικών Επιστημόνων: Πτυχίο ή δί¬ 
πλωμα αντίστοιχης ειδικότητας ΑΕΙ της ημεδαπής ή ισότιμος τίτλος 
αντίστοιχης ειδικότητας σχολών της αλλοδαπής και εμπειρία σε θέματα 
υποδομής και υποστήριξης της έρευνας και τεχνολογίας που αποδεικνύ- 
εται από βεβαιώσεις σχετικής προϋπηρεσίας. 

Η ειδικότητα για κάθε θέση ορίζεται με την προκήρυξη πλήρωσης 
των κενών θέσεων. 

γ) Για τις θέσεις Τεχνολόγων-Εφαρμογών: Πτυχίο αντίστοιχης ειδι¬ 
κότητας Τεχνολογικών Εκπαιδευτικών Ιδρυμάτων ή ΚΑΤΕΕ της ημε¬ 
δαπής ή ισοτίμων της αλλοδαπής και εμπειρία σε θέματα υποδομής και 
υποστήριξης της Έρευνας και Τεχνολογίας που αποδεικνύεται από βε¬ 
βαιώσεις σχετικής προϋπηρεσίας. Η ειδικότητα για κάθε θέση ορίζεται 
με την προκήρυξη πλήρωση των κενών θέσεων. 

δ) Για τις θέσεις Τεχνικών: Απολυτήριο τεχνικού λυκείου ή τεχνικής 
σχολής δευτεροβάθμιας εκπαίδευσης ή απολυτήριο υποχρεωτικής εκ¬ 
παίδευσης και εμπειρία πέντε (5) ετών στην ειδικότητα που αποδεικνύε- 
ται από βεβαιώσεις προϋπηρεσίας. Η ειδικότητα κάθε θέσης ορίζεται με 
την προκήρυξη πλήρωση των κενών θέσεων. 

3. α) Το Τεχνικό Προσωπικό (επιστημονικό και μη) προσλαμβάνεται 
με σχέση εργασίας ιδιωτικού δικαίου ορισμένου ή αορίστου χρόνου, ανα¬ 
λόγως των αναγκών. 

β) Η πρόσληψη ενεργείται από το Δ.Σ. ύστερα από σχετική προκή¬ 
ρυξη. 

γ) Στον εσωτερικό κανονισμό καθορίζονται τα ειδικότερα τυπικά προ¬ 
σόντα για κάθε ειδικότητα, οι μηνιαίες αποδοχές και κάθε άλλη λεπτο¬ 
μέρεια που αφορούν την διαδικασία και τα δικαιολογητικά για την πρόσ¬ 
ληψή τους. Μέχρι την έκδοση του εσωτερικού κανονισμού τα θέματα 
αυτά ρυθμίζονται με απόφαση του Δ.Σ. 

Άρθρο 4 

Θέσεις Διοικητικού Προσωπικού 

1. Οι θέσεις του διοικητικού προσωπικού ορίζονται συνολικά σε είκοσι 
δύο (22) και κατανέμονται με απόφαση του Δ.Σ. στις ακόλουθες τέσσε¬ 
ρις (4) κατηγορίες: 

α) Πανεπιστημιακής Εκπαίδευσης, β) Τεχνολογικής Εκπαίδευσης, 
γ) Δευτεροβάθμιας Εκπαίδευσης και δ) Υποχρεωτικής Εκπαίδευσης. 

2. Προσόντα πρόσληψης ορίζοντα τα προβλεπόμενα από το Π.Δ. 
194/1988 (Α' 84) για θέσεις μόνιμου προσωπικού δημοσίων υπηρε¬ 
σιών και Ν.Π.Δ.Δ. αντίστοιχης ειδικότητας. 

3. α) Το διοικητικό προσωπικό προσλαμβάνεται με σχέση εργασίας 
ιδιωτικού δικαίου ορισμένου ή αορίστου χρόνου αναλόγως των ανα¬ 
γκών. 

β) Η πρόσληψη γίνεται από το Δ.Σ. ύστερα από σχετική προκήρυξη. 

γ) Με τον εσωτερικό κανονισμό καθορίζονται τα ειδικότερα τυπικά 
προσόντα για κάθε επί μέρους ειδικότητα, οι αποδοχές και κάθε άλλη 
λεπτομέρεια που αφορά την διαδικασία και τα δικαιολογητικά για την 
πρόσληψή τους. Μέχρι την έκδοση του εσωτερικού κανονισμού τα θέ¬ 
ματα αυτά ρυθμίζονται με απόφαση του Δ.Σ. 

Άρθρο 5 
Θέση Δικηγόρου 

1. Στο ίδρυμα συνιστάται μία (1) θέση Δικηγόρου για την παροχή νο¬ 
μικών συμβούλων και γνωμοδοτήσεων καθώς και για την επιμέλεια και 
διεξαγωγή των κάθε φύσεως δικαστικών υποθέσεων του ιδρύματος. 
Στη θέση αυτή προσλαμβάνεται δικηγόρος «παρ’ Εφεταις». Η πρόσ¬ 
ληψη ενεργείται με απόφαση του Δ.Σ. με σχέση ιδιωτικού δικαίου ορι¬ 
σμένου ή αορίστου χρόνου. 

2. Η πλήρωση της θέσης γίνεται εκτός από προκήρυξη και με μετά¬ 
ταξη ή με απόσπαση από φορείς του δημοσίου τομέα ή και με ανάθεση 
καθηκόντων με παράλληλη ή πλήρη άσκηση των κύριων καθηκόντων 
του. Η μετάταξη ή η απόσπαση ή η ανάθεση καθηκόντων ενεργείται με 
απόφαση του Υπουργού Εθνικής Παιδείας και Θρησκευμάτων και του 
τυχόν συναρμόδιου Υπουργού, ύστερα από αίτηση του ενδιαφερομένου 
και σύμφωνη γνώμη των αρμοδίων υπηρεσιακών ή κατά περίπτωση 
διοικητικών συμβουλίων. 

Άρθρο 6 
Πλήρωση θέσεων 

Η πλήρωση των θέσεων ερευνητικού, τεχνικού και διοικητικού προ¬ 
σωπικού μπορεί να γίνεται εκτός από την προκήρυξη και με μετάταξη ή 
απόσπαση από άλλους ερευνητικούς φορείς του δημόσιου τομέα. Η με¬ 
τάταξη ενεργείται με απόφαση του Υπουργού Εθνικής Παιδείας και 
Θρησκευμάτων και του τυχόν συναρμόδιου Υπουργού μετά από αίτηση 
του ενδιαφερομένου και σύμφωνη γνώμη των αρμοδίων υπηρεσιακών ή 
κατά περίπτωση διοικητικών συμβουλίων. 

Άρθρο 7 

Έκτακτο Προσωπικό 

Με απόφαση του Δ.Σ. του Ιδρύματος μπορεί να προσλαμβάνεται προ¬ 


σωπικό με σύμβαση ορισμένου χρόνου για την κάλυψη έκτακτων και 
παροδικών αναγκών σύμφωνα με το άρθρο 24 του Ν. 1514/1985. 

Άρθρο 8 

Υποχρεώσεις - Δικαιώματα - 
Πειθαρχικά αδικήματα 

1. Στο ερευνητικό τεχνικό και διοικητικό προσωπικό του ΙΙΒΕΑΑ 
έχουν ανάλογη εφαρμογή οι διατάξεις των άρθρων 14 έως και 25 του 
Π.Δ. 410/1988 (υποχρεώσεις-δικαιώματα). 

2. Οι διατάξεις των άρθρων 37 (Πειθαρχικό Δίκαιο), 38 (πειθαρχικά 
αδικήματα), 39 (πειθαρχικές ποινές) και 45 (λοιπές πειθαρχικές διατά¬ 
ξεις) του Π.Δ. 410/1988, όπως κάθε φορά ισχύουν για το προσωπικό 
με σύμβαση εργασίας ιδιωτικού δικαίου του δημόσιου, εφαρμόζονται 
και στο προσωπικό του ΙΙΒΕΑΑ. 

Πειθαρχική δικαιοδοσία ασκούν οι πειθαρχικώς προϊστάμενοι Διευ¬ 
θυντές και το Δ.Σ. Οι ερευνητές υπόκεινται αποκλειστικά στη πειθαρ¬ 
χική δικαιοδοσία του Δ.Σ. του ιδρύματος. 

3. Στο προσωπικό του ΙΙΒΕΑΑ έχουν επίσης ανάλογη εφαρμογή οι 
διατάξεις των άρθρων 46 (Λύση της σύμβασης εργασίας - αποζημίωση) 
47 (έκπτωση) 48 έως 52 (απόλυση) 53 και 54 (καταγγελία της σύμ¬ 
βασης υπό του ΙΙΒΕΑΑ ή του απασχολούμενου) και 55 (αποζημίωση). 
Όπου από τις διατάξεις αυτές προβλέπεται λήψη απόφασης οργάνων ή 
υπηρεσιακού συμβουλίου την απόφαση αυτή λαμβάνει το Δ.Σ. του II- 
ΒΕΑΑ. Οι αποφάσεις του Δ.Σ. δε δημοσιεύονται στην Εφημερίδα της 
Κυβερνήσεως. 

Άρθρο 9 
Τελικές διατάξεις 

Η πρόσληψη προσωπικού στις θέσεις που προβλέπονται στην πα¬ 
ρούσα απόφαση γίνεται σταδιακά εντός τριετίας ανάλογα με τις ανάγκες 
του Ιδρύματος και τις δυνατότητες που παρέχονται κάθε φορά από τον 
προϋπολογισμό του Ιδρύματος. Για το έτος 1992 ο αριθμός των θέσεων 
προσωπικού που θα πληρωθούν δεν θα υπερβαίνουν τις πέντε (5). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 29 Απριλίου ,1992 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚ/ΤΟΝ 

Κ. ΓΙΑΤΡΑΚΟΣ Γ. ΣΟΥΦΛΙΑΣ 

-♦- 

Αριθ. Δ4/208 (14) 

Ίδρυση και λειτουργία ειδικών τμημάτων κωφών και βαρυκόων στις Α’ 

Β' και Γ' τάξεις του Λυκείου Μαλακοπής. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του αρ. 32 παρ. 5 του Ν. 1566/85 «Δομή και λει¬ 
τουργία της πρωτοβάθμιας και δευτεροβάθμιας εκπαίδευσης και άλλες 
διατάξεις» (ΦΕΚ 167 τ.Α’/85). 

2. Τις διατάξεις του Π.Δ. 603/1982 «Οργάνωση και λειτουργία 
των μονάδων ειδικής αγωγής» (ΦΕΚ 117 τ.Α’/82). 

3. Την αρ. Η/2871/90 κοινή απόφαση του Πρωθυπουργού και του 
Υπουργού Εθνικής Παιδείας και Θρησκευμάτων για τις αρμοδιότητες 
Υφυπουργών ΥΠΕΠΘ (ΦΕΚ 296 τ.Β'/90). 

4. Την σχετική εισήγηση της Δ/νσης δευτεροβάθμιας εκπαίδευσης 
της Νομαρχίας Θεσσαλονίκης, αποφασίζουμε: 

Ιδρύεται «πό το σχολικό έτος 1992-93, από ένα ειδικό τμήμα κω¬ 
φών και βαρυκόων σε κάθε μία από τις Α’, Β' και Γ' τάξεις του λυκείου 
Μαλακοπής Θεσσαλονίκης, αρμοδιότητας του 2ου Γραφείου δευτερο¬ 
βάθμιας εκπαίδευσης της Νομαρχίας Θεσσαλονίκης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Απριλίου 1992 

Ο ΥΦΥΠΟΥΡΓΟΣ 

ΒΑΣ. ΜΠΕΚΙΡΗΣ 



ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ (3Κ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Καποδιστρίου 25 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέοου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) 

Για 

το Τεύχος Α' 

Δρχ. 

13.000 

Δρχ. 

650 

β) 

» 

» 

» 

Β' 

» 

23.000 

» 

1.150 

Υ) 

» 

» 

» 

Γ’ 

» 

7.000 

» 

350 

δ) 

» 

» 

» 

Δ' 

» 

22.000 

» 

1.100 

ε) 

» 

» 

» 

Αναπτυξιακών Πράξεων 

» 

15.000 

» 

750 

στ) 

» 

» 

» 

Ν.Π.Δ.Δ. 

» 

7.000 

» 

350 

ζ) 

» 

» 

» 

ΠΑΡΑΡΤΗΜΑ 

» 

4.000 

» 

200 

η) 

» 

» 

» 

Δελτ. Εμπ.& Βιομ. Ιδ. 

» 

7.000 

» 

350 

θ) 

» 

» 

» 

Αν. Ειδικού Δικαστηρίου 

» 

2.000 

» 

100 

·) 

» 

» 

» 

Α.Ε. & Ε.Π.Ε. 

» 

50.000 

» 

2.500 

ια) 

Για 

όλα 

τα Τεύχη 

» 

100.000 

» 

5.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



















